Document ID: /roh_data/filtered/fineweb-2-filterrobots_roh.jsonl.gz/71132

La Lescha da chatscha revedida va tenor ils adversaris en la faussa direcziun. Enstagl d'ina regulaziun raschunaivla – co ir enturn cun il luf – haja il parlament approvà in'attatga betg chapibla sin numerus animals protegids. Cun quai han ils adversaris lantschà oz lur campagna da votaziun dals 27 da settember.
Els crititgeschan tranter auter che la lescha pussibiliteschia da sajettar giu lufs sin provisiun. Plinavant possia il Cussegl federal adattar en atgna reschia la glista. Il referendum lantschà da las organisaziuns da l'ambient e da la protecziun dals animals vegn sustegnì da differents champs politics.